रानू मंडल ने फिर बटोरी सुर्खियां, जबरदस्त अंदाज में गाना गाती दिखीं सोशल मीडिया सेंसेशन- देखें Video  
रानू मंडल के वीडियो ने फिर बटोरीं सुर्खियां
मलयालम भाषा में गाना गाती दिखीं सोशल मीडिया सेंसेशन
रानू मंडल के अंदाज की सबने की तारीफ
सोशल मीडिया पर अपनी जबरदस्त आवाज और गायकी के वजह से एक दिन में ही सुपरस्टार बनी रानू मंडल (Ranu Mondal) इन दिनों खूब धूम मचा रही हैं. यूं तो उन्होंने अपनी पहचान पश्चिम बंगाल के राणाघाट रेलवे स्टेशन पर गाना गाकर बनाई थी, लेकिन आज उनकी गायकी और आवाज के वजह से उन्हें हर कोई जानता है. हाल ही में रानू मंडल के पुराने वीडियो ने लोगों का फिर से ध्यान खींचा है, जिसमें वह सुरीले अंदाज में गाना गाती नजर आ रही हैं. लेकिन हैरान करने वाली बात तो यह है कि वीडियो में रानू मंडल मलयालम भाषा में गाना गा रही है. हिंदी भाषा से इतर रानू मंडल का मलयालम भाषा में गाना गाना भी काफी जबरदस्त लग रहा है. 
റാനു മൊണ്ടലിന് മലയാളം പാട്ട് ക്ലാസുമായി റിമി ടോമി. #Comedystars #Comedystarsseason2 #RimiTomy #Jagadish #Innocent #Meera #RanuMondal #Singer #asianet
A post shared by  Asianet (@asianet) on Oct 15, 2019 at 11:22pm PDT

रानू मंडल (Ranu Mondal) का यह वीडियो सोशल मीडिया पर खूब सुर्खियां बटोर रहा है. उनके इस वीडियो को मलयालम टीवी चैनल एशिया नेट ने अपने इंस्टाग्राम एकाउंट से शेयर किया है, जिसने देखते ही देखते धमाल मचा दिया है. अपने पहले वीडियो में रानू मंडल मशहूर प्लेबैक सिंगर और होस्ट रिमी तोमी के साथ गाना गाती नजर आ रही है. रिमी तोमी जैसे-जैसे गाना गाती हैं, रानू मंडल उनके साथ सुर में सुर मिलाती हैं. रानू मंडल के इस अंदाज को देखकर वहां मौजूद लोग उनके लिए खूब तालियां भी बजाते हैं. वहीं अपने अगले वीडियो में भी रानू मंडल ने जबरदस्त तरीके से मलयालम गाना गाकर सबका दिल जीत लिया.  
'കണ്ണാംത്തുമ്പി പോരാമോ?' കോമഡി സ്റ്റാർസ് പ്രേക്ഷകർക്ക് മലയാളഗാനവുമായി റാനു മൊണ്ടാൽ. #Comedystars #Comedystarsseason2 #asianet #ranumondal
A post shared by  Asianet (@asianet) on Oct 14, 2019 at 11:07pm PDT

बता दें कि अपनी गायकी के अलावा रानू मंडल (Ranu Mondal) इन दिनों अपने कुछ वीडियो को लेकर काफी चर्चा में थीं. दरअसल, रानू मंडल के कुछ वीडियो सोशल मीडिया पर वायरल हुए थे, जिसमें वह एक फैन द्वारा सेल्फी की मांग करने पर भड़कीं नजर आ रही थीं. उनके इस वीडियो को लेकर उनपर काफी मीम्स भी बने थे, साथ ही लोगों ने रानू मंडल के इस व्यवहार का विरोध भी किया था. इससे इतर रानू मंडल की आवाज से इम्प्रेस होकर ही हिमेश रेशमिया (Himesh Reshammiya) ने उन्हें अपनी फिल्म में गाना गाने का ऑफर दिया था. सोशल मीडिया सेंसेशन  ने हिमेश रेशमिया के साथ तीन-तीन गाने गाए हैं, जिसमें तेरी मेरी कहानी, आदत और आशिकी में तेरी शामिल है.